**SMERNICE SÚŤAŽE**

**Náradie na požiarny útok:**

* motorová striekačka PPS12 bez viditeľných úprav s funkčnou vývevou - **zabezpečí usporiadateľ**
* pretlakový ventil - **zabezpečí usporiadateľ**
* 2 ks savica priemer 110 mm s dĺžkou 1,6 m
* 1 ks sací kôš s funkčnou klapkou
* 1 ks rozdeľovač s ľubovoľnými ventilmi bez úprav
* 2 ks hadica B priemer 75 mm s dĺžkou 10 m
* 4 ks hadica C priemer 52 mm s dĺžkou 10 m
* 2 ks prúdnica C, priemer výstrekovej hubice 12,5 mm (± 1 mm)
* 2 ks kľúč na polospojky.
* je povolené použitie podložky ako značky na spojenie sacích hadíc

Pri disciplíne PÚ s vodou budú kolektívy používať vlastné náradie, usporiadateľ zabezpečí PPS 12 aj so strojníkom.

 **Plnenie disciplíny požiarny útok:**

 Hasičské družstvo v  počte 8 členov v predpísanej výstroji bude mať 5 minút na prípravu kompletnej základne. Náradie - 2 ks savíc, 2 ks kľúčov na polospojky a hadice nesmú presahovať základňu 2x2 m, polospojky hadíc sa nemôžu dotýkať, musí byť medzi nimi medzera na vloženie kontrolnej šablóny. Po uplynutí časového limitu prípravy základne, sa družstvo zoradí na štartovacej čiare.

 Po slove štart vybehne súťažné hasičské družstvo zo štartovacej čiary a vykoná požiarny útok. Sací kôš musí byť naskrutkovaný pred ponorením do nádrže aj po vytiahnutí z nádrže. **Taktiež musia byť spojené savice pred ponorením koša do vody, pričom musí byť útok vykonaný s použitím vývevy**. Pri plnení disciplíny požiarny útok je k dispozícii najmenej 800 l vody v nádrži.

**Neplatnosť pokusu v disciplíne požiarny útok:**

**Pokus je neplatný ak:**

* ak pokus nie je ukončený do dvoch minút od štartu
* sací kôš a savice nie sú naskrutkované pred ponorením do nádrže a po vytiahnutí z nádrže,
* ak niektorý zo súťažiacich neukončil požiarny útok v predpísanej výstroji,
* pri striekaní do terča pomôže druhý prúd,
* člen súťažného družstva prekročil pri striekaní do terčov hranicu striekania,

**Vyhodnotenie súťaže:**

 Konečné poradie družstiev určuje lepší dosiahnutý čas z dvoch útokov. V prípade rovnosti časov rozhodne o poradí lepší čas z druhého útoku.

 **Tešíme sa na stretnutie, nadviazanie nových a utuženie existujúcich priateľstiev.**